**TIL AKSJEEIERE I**



Innkalling til generalforsamling

Aksjeeierne i African Gold Exploration AS innkalles med dette til   
generalforsamling i selskapet:

**TID/STED**:

Mandag 30. juni 2014 klokken 18:00 i selskapets lokaler på Lysaker; adresse Lilleakerveien 2E (inngang/bygg nr. 3, 2. etg.).

**DAGSORDEN/AGENDA:**

**(1)**Åpning av generalforsamlingen ved styrets leder Wilhelm Myrer, og opptak av fortegnelse over møtende/deltakende aksjeeiere.

**(2)**Valg av møteleder og protokollunderskriver (minst en person i tillegg til møteleder).

**(3)**Godkjennelse av innkalling og agenda.

**(4)  
Valg av nye styremedlemmer**

Det foreslås at styret forsterkes gjennom valg av ytterligere styremedlem i tillegg til de eksisterende styremedlemmene.

Nye kandidater til styret vil bli presentert i forkant av og i Generalforsamlingen.

Styret foreslår at generalforsamlingen treffer følgende vedtak:

*N.N velges som nytt styremedlem i tillegg til de eksisterende styremedlemmene.*

**(5)**

**Godkjennelse av årsregnskap og årsberetning for 2013**Årsregnskap og årsberetning for 2013, med revisjonsberetningen, vil bli lagt ut på selskapets kontor og hjemmesider i forkant av Generalforsamlingen.

Styret foreslår at generalforsamlingen treffer følgende vedtak:

*Generalforsamlingen godkjenner årsregnskapet og årsberetningen for 2013.*

**(7)**

**Godkjennelse av honorar til revisor for 2013**Nærmere informasjon om revisjonskostnader og faktura fra revisor vil bli forelagt Generalforsamlingen.

Styret foreslår at generalforsamlingen treffer følgende vedtak:

*Generalforsamlingen godkjenner ytelser til revisor som fremgår av faktura fra revisor.*

**(8)**

**Kapitalforhøyelse gjennom konvertering av gjeld til aksjer og endring av selskapets vedtekter**

I kvartal 4 2013 inngikk selskapet avtale med Pedra Mining AS om å kjøpe 100% av aksjene i det Liberiske selskapet Venn Mining Ltd fra Pedra Mining AS.

Kjøpesummen var avtalt til NOK 4.250.000,00 - (norskekroner firemillionertohundreogfemtitusen) med betalingsfrist på 6 -seks- måneder fra datoen på sluttseddelen, som var 18 november.

Dersom ikke kjøper overholder betalingsfristen har Selger en rett til å konvertere utestående gjeld til aksjer i AGE, til en særskilt avtalt kurs. Da AGE ikke har lykkes i å hente kapital til å gjennomføre kjøpet kontant har selgeren valgt å konvertere sin utestående gjeld til aksjer i African Gold Exploration AS.

Styret fremmer følgende forslag om en konverting av gjelden til Pedra Mining AS for Generalforsamlingen, med påfølgende kapital-forhøyelse i selskapet:

1. *Selskapets aksjekapital forhøyes med NOK 4.250.000,00 ved utstedelse av 85.000.000 nye aksjer, hver pålydende NOK 0,05 til kurs NOK 0,05 pr. aksje.*
2. *Pedra Mining AS er tegner seg for 85.000.000 aksjer gjennom konvertering av sin gjeld på NOK 4.250.000,00.*
3. *Tegning av aksjene skjer i generalforsamlingen. Aksjene har rett til utbytte fra det tidspunkt aksjene er endelig registrert i Brønnøysundregisteret.*
4. *Vedtektene skal endres for å reflektere korrekt aksjekapital og antall aksjer etter aksjekapitalforhøyelsen.*

Vedtektenes § 4 vil etter dette lyde som følger:

*”Aksjekapitalen skal være på kr* 8.499.684,9 *fordelt på* 169.993.698 *aksjer med pålydende  
verdi kr 0,05 pr. aksje.”*

Styret foreslår at generalforsamlingen treffer følgende vedtak:

*Generalforsamlingen slutter seg til styrets forslag.*

- - - - - \* \* \* - - - - -

Aksjeeiere kan la seg representere ved fullmektig. Fullmektigen må fremlegge skriftlig fullmakt.

Med vennlig hilsen

**På vegne av styret i African Gold Exploration AS**

Wilhelm Myrer

Styrets leder